ຈີນ ມີເສດຖີ ພັນລ້ານ ເຖິງ 315 ຄົນ
ລາຍຊື່ຄົນຮັ່ງມີປະຈໍາປີ 2013 ໃນວາລະສານ Hurun Report ເວົ້າວ່າ ດຽວນີ້ມີເສດຖີພັນລ້ານ ໃນປະເທດຈີນ 315 ຄົນ.
ວາລະສານສະບັບນຶ່ງ ທີ່ຕັ້ງຢູ່ກຸງປັກກິ່ງເວົ້າວ່າ ຈໍານວນເສດ ຖີພັນລ້ານໃນຈີນ ໄດ້ເພີ້ມຂຶ້ນເປັນຫລາຍກວ່າ 300 ຄົນແລ້ວ ໃນປີກາຍນີ້ ລາຍຊື່ຄົນຮັ່ງມີປະຈໍາປີ 2013 ໃນວາລະສານ ເວົ້າວ່າ ດຽວນີ້ມີເສດຖີພັນລ້ານໃນປະເທດຈີນ 315 ຄົນ ຊຶ່ງ ເປັນຄັ້ງທໍາອິດ ທີ່ຈໍານວນຂອງ ຄົນເປັນເສດຖີພັນລ້ານ ໄດ້ ເພີ້ມຂຶ້ນກາຍ 300 ຄົນ ທ່ານ Rupert Hoogewerf ທີ່ພິມວາລະສານ ກ່າວຕໍ່ວີໂອ ເອວ່າ ທ່າອຽງດັ່ງກ່າວ ແມ່ນໜ້າປະທັບໃຈຫລາຍ ເມື່ອທຽບໃສ່ເຫດການທີ່ວ່າ ຈີນກໍາລັງຢູ່ໃນສະພາບເສດຖະກິດທີ່ຂະຫຍາຍໂຕຊັກຊ້າ ທ່ານເວົ້າວ່າ: ວາລະສານດັ່ງກ່າວຍັງເວົ້າອີກວ່າ ທີ່ມາຂອງຄວາມຮັ່ງມີດັ່ງກ່າວ ຢູ່ໃນລາຍການ ຂອງ ປີນີ້ ແມ່ນມາຈາກອຸດສະຫະກໍາອະສັງຫາລິມະຊັບ ຊຶ່ງລາຄາໄດ້ເພີ້ມຂຶ້ນຢ່າງໃຫຍ່ ເມື່ອມໍ່ໆມານີ້ ຜູ້ເດັ່ນຢູ່ໃນທ່າອຽງດັ່ງກ່າວນັ້ນ ວາລະສານສະບັບນີ້ ໄດ້ຂະໜານນາມທ່ານ Wang Jianlin ນັກທຸລະກິດດ້ານອະສັງຫາລິມະຊັບ ເປັນຄົນທີ່ຮັ່ງມີທີ່ສຸດ ຊຶ່ງມີຊັບສິນຢູ່ 22 ພັນລ້ານໂດລາ